
Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 1.400 τ.μ. 
στη θέση «Γουρνοσπηλιά» περιφέρειας της Κοινό¬ 
τητας ΣουλΙου του Νομού Κορινθίας». 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση Ρ.Σ. Γαλατσίου στα Ο.Τ. 13 και 22 τομέα 


97. 2 

Έγκριση τοπικού ρυμοτομικού σχεδίου στην εκτός 
σχεδίου περιοχή του οικισμού Παγούρια για την 
εκτέλεση στεγαστικού προγράμματος από την ΕΙ- 
ΥΑΑΠΟΕ. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2069 (1) 

Κήρυξη ως αναδασωτέας έκτασης εμβαδού 1.400 τ.μ. 
στη θέση «Γουρνοσπηλιά» περιφέρειας της Κοινότητας 
ΣουλΙου του Νομού Κορινθίας». 

Ο ΠΕΡΙΦΕΡΕΙΑΚΟΣ ΔΝΤΗΣ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις: 

α) Του Ν. 2240/1994 «Συμπλήρωση διατάξεων για την 
Νομαρχιακή Αυτοδιοίκηση και άλλες διατάξεις». 

β) Του Ν. 3200/55 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 532/ 
70. 

γ) Της παρ. 3 του άρθρου 117 του Συντάγματος, 
δ) Του Ν. 998/79 «Περί προστασίας των δασών και των 
δασικών εν γένει εκτάσεων της χώρας» και συγκεκριμένα 
του άρθρου 41 παρ. 1 «Για την δημοσίευση στην Εφημε¬ 
ρίδα της Κυβερνήαεως» και του άρθρου 38 παρ. 1 «Γιατην 


υποχρεωτική κήρυξη ως αναδασωτέας». 

2. Τις διαταγές του Υπουργείου Γεωργίας: α) 180417/ 
1180/8.7.80, β) 182447/3049/24.9.80 και γ) 85144/ 
1468/9.9.92. 

3. Την αριθ. 5585/4.12.95 πρόταση του Δασαρχείου 
Κορίνθου από την οποία προκύπτει ότι η έκταση που ανα- 
φέρεται στο θέμα είχε κατά τον χρόνο της αποψιλώσεώς 
της που έγινε από τον Παναγιώτη Μπούμη του Αναστασίου 
κατοίκου ΣουλΙου Κορινθίας δασικό χαρακτήρα, κατά την 
έννοια του Νόμου 998/79 και ως εκ τούτου επιβάλλεται η 
κήρυξή της ως αναδωσωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση την 
δημόσια δασική έκταση (δάσος χαλ. πεύκης), εμβαδού χι- 
λίων τετρακοσίων (1.400) τ.μ., που βρίσκεται στην θέση 
«Γουρνοσπηλιά» της περιφέρειας της Κοινότητας Σουλίου 
του Νομού Κορινθίας και προσδιορίζεται από τα στοιχεία 
Ζ, Η,θ, Ι,Ζ του συνημμένου τοπογραφίκού διαγράμματος 
που συνέταξε την 15.11.95 ο Δασοπόνος Κ. Ζαρίφης, το 
οποίο αποτελεί αναπόσπαστο μέρος της αποφάαεως αυ¬ 
τής και έχει όρια: 

Ανατολικά: Δημόσιο δάσος χαλ. Πεύκης. 

Δυτικά: Παράνομα εκχερσωθέν δάσος από τον Κίμωνα 
Γ ιαμπουράνη. 

Βόρεια: Δημόσιο δάσος χαλ. Πεύκης. 

Νότια: Σταφιδάμπελο Παν. Μπούμη. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Ν. 998/79) και προ της δημοσιεύσεώς 
της στην Εφημερίδα της Κυβερνήαεως (άρθρο 37 Ν. 
3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Κόρινθος, 18 Δεκεμβρίου 1995 

Ο Περιφ. Δ/ντής 
ΙΩΑΝΝΗΣ ΣΤΑΥΡΑΚΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 23264/104/95 (2) 

Τροποποίηση Ρ.Σ. Γαλατσίου στα Ο.Τ. 13 και 22 τομέα 

97. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικώτερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α') όπως 
τροποποιήθηκαν και συμπληρώθηκαν με το υπ' αριθμ. 
1018/71 Ν. Δ/γμα(ΦΕΚ220Α')καιμετηνπαρ. 3 του άρ¬ 
θρου 34 του Ν. 1577/85 {ΦΕΚ 210Α'). 

3. Τις διατάξεις του υπ'αριθμ. 183/1986 Π. Δ/τος (ΦΕΚ 
70Α') και ειδικώτερα το άρθρο 1 παρ. 1 (εδάφιο α'). 

4. Τις υπ’ αριθμ. 273/94 και 307/94 αποφάσεις του Δη¬ 
μοτικού Συμβουλίου Γαλατοίου. 

5. Την υπ’ αριθμ. 1 της 31ης Συνεδρίασης στις 
17.11.95 γνωμοδότηση του Συμβουλίου Χωροταξίας, Οι¬ 
κισμού και Περιβάλλοντος, Νομαρχίας Αθηνών. 

6. Τις διατάξεις του Ν. 2218/1994 Ίδρυση Νομαρχια¬ 
κής Αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις (ΦΕΚ Α' 90/13.8.94) και τις όμοιες του Ν.'2240/ 
94. Συμπλήρωση διατάξεων για την Νομαρχιακή Αυτοδιοί¬ 
κηση και άλλες διατάξεις (ΦΕΚ 153/18.9.94) με τις 


οποίες ιδρύθηκαν οι νομαρχιακές αυτοδιοικήσεις. 

7. Τον ισχύοντα Οργανισμό Εσωτερικής Λειτουργίας 
των υπηρεσιών της Νομαρχιακής Αυτοδιοίκησης Αθηνών 
(ΦΕΚ 395/τ Β/11.5.95). 

8. Την 75103/4968/4.8.95 απόφαση Γεν. Γραμματέα 
ΥΠΕΧΩΔΕ. 

9. Την 643/5.10.95 απόφαση Νομάρχη Αθηνών περί 
μεταβίβασης αρμοδιοτήτων. 

10. 'Οτι από τις διατάξεις της απόφασης αυτής προκα- 
λούνται δαπάνες σε βάρος του προϋπολογισμού του Δή¬ 
μου που εγγράφτηκαν στο πρακτικό 5/95 της συνεδρία¬ 
σης του Δημοτικού Συμβουλίου, αποφασίζουμε: 

1. Την τροποποίηση του Ρ.Σ. Γ αλατοίου στα Ο.Τ. 13 και 
22 τομέα 97, για χαρακτηρισμό χώρων για ανέγερση κτι¬ 
ρίων στέγασης βρεφονηπιακού σταθμού και δημιουργία 
γηπέδων καλαθοσφαίρησης και πετοσφαίρησης αντί¬ 
στοιχα, όπως φαίνεται στο τοπογραφικό διάγραμμα 1:500 
που συνοδεύει την απόφαση αυτή και δημοσιεϋται μαζί 
της. 

2. Η ισχύς της απόφασης αυτής, αρχίζει από την ημερο¬ 
μηνία δημοσίευσής της στην Εφημερίδα της Κυβερνή- 
σεως. 

Η απόςιαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 1995 
Με εντολή Νομάρχη 
Ο Πρόεδρος της Ν.Ε. Πολεοδομίας 
Γ. ΑΝΑΝΙΑΔΗΣ 

ύΗΜΟΙ ΓΛ/ΊΑΤΙΙΟ Υ 

Αριθ. 4240 (3) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του οικισμού Παγούρια για την εκτέλεση 
στεγαστικού προγράμματος από την ΕΙΥΑΑΠΟΕ. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του άρθρου 26 του Ν. 1337/1983, 
«Επέκταση των Πολεοδομικών σχεδίων, οικιστική ανά¬ 
πτυξη και σχετικές ρυθμίσεις», (33Α714.3.1983) όπως 
αντικαταστάθηκε με την παράγρ. 13 του άρθρου 8 του Ν. 
1512/85, «Τροποποίηση και συμπλήρωση Πολεοδομικών 
διατάξεων, ρύθμιση συναφών θεμάτων και θεμάτων του 
Ταμείου Νομικών (ΦΕΚ 4 Α/11.1.85) και με την παράγρ. 1 
του άρθρου 29 του Ν. 222/94, «Ρύθμιση θεμάτων εργα¬ 
σίας συνδικαλιστικών δικαιωμάτων κ.λπ.» (ΦΕΚ 112 
Α/84). 

2. Τις διατάξεις του άρθρου 6 {παράγρ. 1), 7,8,9 και 1 β 
του Ν. 1577/85, «Γενικός Οικοδομικός Κανονισμός» 
(ΦΕΚ 210Α/18.12.85) όπως τροποποιήθηκαν με τις πα¬ 
ράγρ. 1,2 και 3 του άρθρου 13 του Ν. 1647/85, «Οργανι¬ 
σμός Κτηματολογίου και Χαρτογραφήσεων Ελλάδος 
(Ο.Κ.Χ.Ε) και άλλες διατάξεις (141 Α/85) και με τις πα- 
ραγρ. 3 και 4 του άρθρου 1 του Ν. 1772/1988, «Τροπο¬ 
ποίηση διατάξεων του Ν. 1577/85», ΓΟΚ και άλλες διατά¬ 
ξεις (91/Α/88). 

3. Τις διατάξεις του Ν. Δ/τος 17.7.1923, «περί σχεδίων 
πόλεων, κωμών και ειδικότερα τα άρθρα 3, 9 και 7ο όπως 
ισχύουν σήμερα. 

4. Το Πρ. Δ/γμα 183/86 «Έγκριση τροποποιήσεων και 
καθορισμός όρων και περιορισμών δόμησης από τους Νο¬ 
μάρχες» (ΦΕΚ 70Α/5.6.86). 

5. Την με αριθμ. 39/1995 γνωμοδήτηση του Κ.Σ. της 
Κοινότητας Μέσης Ν. Ροδόπης. 

6. Την με αριθμ. 10/65/65 από 29.11.1995 γνωμοδό¬ 
τηση του ΣΧΟΠ Ν. Ροδόπης. 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α, αποφα¬ 
σίζουμε: 

Άρθρο 1 

1. Εγκρίνεται το Τοπικό ρυμοτομικό σχέδιο στην εκτός 


σχεδίου περιοχή του οικισμού «Παγούρια» της Κοινότητας 
Μέσης Ν. Ροδόπης για την εκτέλεση στεγαστικού προ¬ 
γράμματος από τον ΕΙΥΑΑΠΟΕ με την δημιουργία. 

α) Των υπ’ αριθμ. 1, 2, 3, 4, 5, 6, 7, 8, 9,10,11 και 12 
οικοδομικών τετραγώνων (Ο.Τ) για την ανέγερση κτιρίων 
με αμιγή χρήση κατοικία. 

β) Οδών, πεζοδρόμων, δύο (2) χώρων πλατειών, ενός 
κοινοχρήστου χώρου (Κ.Χ.), ενός χώρου πρασίνου και 
Αθλητισμού (Γήπεδο ποδοσφαίρου), ενός γηπέδου Μπά- 
σκετ, ενός χώρου στάθμευσης αυτοκινήτων (Ρ) κ.λπ. χώ¬ 
ρων πρασίνου, όπως οι ρυθμίσεις αυτές φαίνονται στο 
σχετικό ρυμοτομικό σχέδιο σε κλίμακα 1:1.000 που υπο¬ 
γράφεται ως συνοδευτικό της παρούσας απόφασης από 
τον Δ/ντή της Δ/νσης Πολεοδομίας Περ/ντος και Τουρι¬ 
σμού Ν. Ροδόπης που αντίτυπο του σε φωτοσμίκρυνση 
δημοσιεύεται με την παρούσα απόφαση. 

Άρθρο 2. 

Οι όροι και περιορισμοί δόμησης των οικοδομικών τε¬ 
τραγώνων (Ο.Τ) ορίζονται ως εξής: 

1) ΑΡΤΙΟΤΗΤΑ 

Ελάχιστο εμβαδόν οικοπέδων 500 Μ2 - Ελαχ. πρόσωπο 
15μ. 

2) Μέγιστο ποσοστό κάλυψης των Ο.Τ. 1 έως 12 τριά¬ 
ντα τοις εκατό 30% της επιφάνειας τους. 

3) Συντελεστής δόμησης των Ο.Τ. 1 έως 12 (0,4) και 
Πολιτιστικών χώρων και καταστημάτων πρώτης ανά¬ 
γκης. 

4) Μέγιστο επιτρεπόμενο ύψος των ανεγερθεισομένων 
κτιρίων συμπεριλαμβανομένης και της στέγης, η κατα¬ 
σκευή της οποίας είναι υποχρεωτική, οκτώ μέτρα και εξή¬ 
ντα εκατοστά (8,60) μέτρα. 

Αρθρο 3. 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 19 Δεκεμβρίου 1995 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 












